บาทเปิด 32.78 บาทต่อดอลลาร์ แข็งค่าเล็กน้อย
เงินบาทเปิดตลาด 32.78 บาทต่อดอลลาร์ แข็งค่าเล็กน้อย ตลาดรอความชัดเจนระหว่างสหรัฐฯกับจีน-ตัวเลขจ้างงานนอกภาคเกษตรสหรัฐฯคืนนี้
7 ก.ย. 2561

เงินบาทเปิดตลาด 32.78 บาทต่อดอลลาร์ แข็งค่าเล็กน้อย ตลาดรอความชัดเจนระหว่างสหรัฐฯกับจีน-ตัวเลขจ้างงานนอกภาคเกษตรสหรัฐฯคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.78 บาท/ดอลลาร์ จากเย็นวานนี้ที่ปิดตลาดที่ระดับ 32.81/83 บาท/ดอลลาร์
"ท้ายตลาดวานนี้อยู่แถวๆ 32.80....บาททรงๆและแข็งค่ามาเล็กน้อย ยังไม่มีปัจจัยใหม่แต่ตลาดรอดูผลการทำประชาพิจารณ์จากภาคส่วนต่างๆของสหรัฐ ซึ่งรวมถึงกลุ่มบริษัทเทคโนโลยีและค้าปลีก โดยประธานาธิบดีโดนัลด์ ทรัมป์ จะใช้ผลการทำประชาพิจารณ์ดังกล่าวเป็นปัจจัยในการตัดสินใจว่า จะออกมาตรการเรียกเก็บภาษีสินค้านำเข้าจากจีนอีก 2 แสนล้านดอลลาร์หรือไม่และคืนนี้จะมีรายงานตัวเลข Non Farm Payroll ของสหรัฐฯ"นักบริหารเงิน ระบุ
นักบริหารเงิน คาดว่า กรอบการเคลื่อนไหวเงินบาทวันนี้จะอยู่ระหว่าง 32.70-32.85 บาท/ดอลลาร์